## dachser_inteligent_logistics

Tlačová správa V Bratislave, 18. 6. 2020

**Dodávateľské reťazce pod tlakom**

**Toky tovarov po celom svete zasiahol koronavírus takým spôsobom, aký nikdy predtým nebol zaznamenaný. Úplný dopad ešte nie je predvídateľný, ale v prípade spoločnosti DACHSER je jedna vec už teraz istá: keď nie je možné plánovať, hodnota sa skrýva v silných sieťach.**

Čas sa rozdelil do dvoch období: pred a po koronavíruse. Medzitým sa mnoho istôt, o ktorých sme sa domnievali, že celosvetovo platia − v ekonomike, politike i spoločnosti − stalo spochybňovanými. Obmedzenie pohybu bolo všadeprítomné. Obmedzenia sa zmierňujú a verejný a hospodársky život sa po malých krôčikoch obnovuje. Obavy z novej, možno ešte ničivejšej vlny infekcie sú stále veľké. Spoľahlivé predpovede sú nemožné, či už sa jedná o odhady politikov, alebo lekárskych a vedeckých odborníkov. Jedinou istotou je neistota.

Takáto situácia je presným opakom logistiky. Slovo pochádza zo starogréckeho výrazu logistiky a pôvodne znamenalo "umenie praktického výpočtu". Dnes sa týka všetkých ekonomických systémov založených na deľbe práce, v ktorej sa hráči spoliehajú na včasnú, ekonomickú a objemovo optimalizovanú distribúciu tovarov a služieb. Takéto systémy závisia od schopnosti predvídať udalosti a plánovať. Kríza Covid - 19 však do značnej miery narušila globálne dodávateľské reťazce. Naďalej sa vyvíjajú dynamickým spôsobom, avšak rozličné politické rozhodnutia menia každým dňom situáciu na celom svete.

Jedna vec je istá: keď jednotlivé oblasti výroby sa uzatvárajú, alebo keď celé hospodárske odvetvia − ako napríklad nečinné automobilové továrne alebo uzavreté hotely a reštaurácie, práve nepotrebujú dodávať tovar, logistické siete sa dostávajú pod tlak. Zo svojej podstaty sa logistická sieť skladá z množstva ozubených koliesok, ktoré zapadajú do seba a udržujú dodávateľské reťazce v chode. Ak sa však jeden z týchto prevodových stupňov zastaví, účinky sa prejavia v celom mechanizme.

**Zostať flexibilný a agilný − dokonca aj v čase obmedzenia pohybu**

*„S ohľadom na súčasnú situáciu musíme naše obchodné rozhodnutia neustále upravovať a robiť nové*," vysvetľuje generálny riaditeľ spoločnosti DACHSER Bernhard Simon. Pokračuje aj s tým, že DACHSER zriadil výbory krízového manažmentu jednak centrálne, ale aj na lokálnej úrovni, čo poskytuje vedeniu komplexné informácie a efektívnu podporu.

 „*Vzhľadom k súčasným obmedzeniam obchodných aktivít sa nemôžeme vyhnúť poklesu objemu priemyselného tovaru, najmä v Španielsku, Taliansku a Francúzsku*," pokračuje Simon. V cestných logistických sieťach týchto krajín sa objemy v niektorých prípadoch znížili skoro o 40 percent. „*Naše pobočky prejavili iniciatívu a konali v najlepšom záujme celej spoločnosti. Vďaka nim a možnostiam riadenia našej siete sme schopní zostať aj v kríze flexibilní, prispôsobovať spôsob organizácie prepravy a jej platformy a pravidelné služby nastavovať podľa situácie*," hovorí Simon. „*Vďaka tomu, že v európskej logistike zaujímame také silné postavenie a obsluhujeme zákazníkov z rôznych priemyselných odvetví, máme priestor reagovať na zmeny podmienok tam, kde sa vyskytnú.*"

Najmä v oblasti logistiky potravín zaisťuje DACHSER kľúčovú zložku základných potrieb ľudí. Zatiaľ čo hlavní zákazníci tohto odvetvia, ako sú hotely, reštaurácie a kaviarne, v prvej polovici roka zmizli, dopyt v supermarketoch výrazne stúpol. Aj keď sa pri pohľade na regály v supermarketoch, vyprázdnené panikou, objavili obavy ohľadom narušenia dodávateľských reťazcov, logistika bola vždy schopná zaistiť ich uspokojenie. Každá vypredaná položka automaticky spúšťa nové objednávky. A aj keď to trvá niekoľko dní, kým je maloobchodný sklad opäť plný, pobočky je možné následne doplniť.

**Ochranné prostriedky pre zdravotnícky personál**

Spoločnosť DACHSER Air & Sea Logistics tiež hrá neoceniteľnú úlohu v boji proti Covid-19 tým, že prepravuje základné potreby prostredníctvom služby Interlocking v spolupráci s cestnou logistikou. To platí najmä v prípade dodávania zdravotníckych ochranných prostriedkov pre ordinácie lekárov a nemocnice. Príkladom takejto spolupráce je prípad zo začiatku apríla, kde DACHSER Švajčiarsko a nórsky dodávateľ strojov P. Meidell AS dodali potrebné dezinfekčné prostriedky do Nórska prostredníctvom európskej logistickej siete DACHSER. Prostriedok bol vyrobený spoločnosťou Strub, švajčiarskym dodávateľom, ktorý normálne vyrába chladiacu kvapalinu pre P. Meidell, ale počas krízy prešiel na výrobu antibakteriálnych hygienických výrobkov.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk